కారు నుంచి రోడ్డుపై చెత్తపడేసిన వ్యక్తికి.. ఆ పిల్లాడు భలే బుద్ధి చెప్పాడు WATCH LIVE TV
అమ్మాయిలూ.. ఇలా ‘తాళాలు’ వేసుకోండి: రాఖీ వివాదాస్పద వీడియో!
ఎప్పుడో ఏదో ఒక వివాదంతో వార్తల్లో ఉండే బాలీవుడ్ డ్యాన్సర్ రాఖీ సావంత్.. మహిళలను కించపరిచే వీడియో పోస్ట్ చేసి చివాట్లు తింటోంది.
Samayam Telugu | Updated:
Oct 25, 2018, 08:16PM IST
అమ్మాయిలూ.. ఇలా ‘తాళాలు’ వేసుకోండి: రాఖీ వివాదాస్పద వీడియో!
#MeTooలో వస్తున్న ఆరోపణలపై నటి రాఖీ సావంత్ వ్యంగ్య బాణాలు సంధిస్తోంది. ఓ అడుగు ముందుకేస్తూ వివాదాస్పద వీడియో ఒకటి తన ఇన్‌స్టాగ్రమ్‌లో పోస్ట్ చేసింది. ఇందులో ఆమె తన లోదుస్తులకు తాళం వేసుకుంది. దేశంలోని అమ్మాయిలు లైంగిక వేధింపులకు గురికాకూడదంటే తనలా ‘కింద’ తాళాలు వేసుకోండని సూచించింది.
జుగుప్సాకరంగా ఉన్న ఈ వీడియో చూసి మహిళలు మండిపడుతున్నారు. రాఖీ సావంత్ #MeTooకు వ్యతిరేకంగా ఉంటూ వార్తల్లో ఉంటోంది. గతంలో కూడా రాఖీ.. కొన్ని వివాదాలను తనకు అనుకూలంగా మలుచుకుని వార్తల్లో ఉండేందుకు ప్రయత్నించింది. ఈ వీడియోలో ఆమె తాను ఓ శాస్త్రవేత్త అని, అమ్మాయిలు లైంగిక వేధింపులు అత్యాచారాలకు గురికాకుండా ఉండేందుకు తాను ఓ వస్తువు కనిపెట్టానంటూ తన లోదుస్తులను, ప్రైవేట్ పార్ట్‌లను చైనులతో బంధించి తాళం వేసుకున్నట్లుగా చూపించింది. ఇలా తాళం వేసుకొంటే మహిళలు ఎక్కడైనా సేఫ్‌గా ఉంటారంటూ ఓ ఉచిత సలహా కూడా ఇచ్చేసింది. దీంతో రాఖీ సావంత్‌ చవకబారు వేషాలు వేస్తోందంటూ నెటిజన్లు ఆమెపై ఆగ్రహం వ్యక్తం చేస్తున్నారు.
Rakhi Sawant the Scientist... https://t.co/b8AUYD6OpJ
&mdash; Ali (@AleyFarooqq) 1540394474000